google/wiki40b huggingface dataset:
Emicho av Leiningen

Emicho av Leiningen (må ikke forveksles med biskop Emicho av Leiningen) var greve i Rhinland sent i det 11. århundre og leder for det «tyske korstog» i 1096.
Den opprinnelige tanken med det første korstog som ble forkynt av pave Urban II ved konsilet i Clermont i 1095, hadde allerede vendt seg til en mye annerledes folkebevegelse ledet av Peter Eremitten. Peters forkynning av korstoget spredte seg mye raskere enn den offisielle versjonen i Urbans kall. Peters versjon som antagelig involverte Jesu hjemkomst, hadde innflytelse på Emicho som spredte sin egen fortelling om at Kristus hadde vist seg for ham. Kristus lovet å krone ham til keiser og ville hjelpe ham med å konvertere jødene i Europa, dersom Emicho ville slutte seg til korstoget.
Dette gjorde han, og i første halvdel av 1096 samlet han en hær som ankom Speyer i mai. Emicho, eller hans tilhengere i separate grupper, dro også til Worms, Mainz, Köln, Trier og Metz hvor de med tvang konverterte de jødiske samfunnene og massakrerte de som nektet. 800 jøder ble drept bare i Worms. Peter Eremittens gjeng massakrerte i tillegg samfunn i andre byer.
Emicho var tydeligvis motivert av grådighet, siden han trengte penger til å finansiere hæren sin, og de jødiske samfunnene ver kjent for å være rike. Det ser også ut til at han følte at jødene var like store fiender av Kristus som muslimer i Syria, men jødene var mer kjent for ham og nærmere hjemmet. Jødene i byene langs Rhinen forsøkte først å betale Emicho for å få ham til å dra bort, men selv om han aksepterte deres penger, konverterte eller drepte han dem. Som en av korsfarerne forklarte en jødisk rabbi: «Dere er barna av de som drepte objektet for vår frelse og hang ham på et tre; og han selv har sagt: «Der vil komme en dag da mine barn vil komme og hevne mitt blod».» Det ble sagt at i noen samfunn skal mødre ha drept sine egne barn for å unngå den uunngåelige slakten. De kristne biskopene i byene forsøkte ofte å beskytte sine jødiske undersåtter, men lyktes ikke alltid.
Emichos hær trakk til seg mange merkelige tilhengere, inkludert en gruppe som tilbad en and de trodde var fylt av den hellige ånd. Hæren fortsatte ned langs Rhinen til de nådde Donau som de fulgte til Ungarn. Her gikk de tom for penger og mat og begynte å plyndre de ungarske landområdene. Store deler av hæren ble drept av ungarerne. Resten delte seg opp for å slutte seg til andre korsfarerhærer, og Emicho dro tilbake til sin familie, hvor han ble refset for ikke å ha fullført sitt løfte om å erobre Jerusalem.
Exothispini

Utseende

En ganske stor (ca. 17 millimeter), noe avlang, brunlig bladbille. Kroppen er litt pæreformet. Antennene er litt tykke og spoleformede, litt kortere enn hode + pronotum. Hodet er rektangulært, fasettøynene er ganske små pg sitter på hodets forhjørner. Pronotum er trapesformet, mye smalere enn dekkvingene. Dekkvingenes er noe utvidete bakover, med kraftige punktrader. Beina er mørke, ganske slanke.

Levevis

Både larver og voksne lever på planter og eter fra dem. Vertsplanten for denne arten er ukjent.

Utbredelse

Arten er bare kjent fra Tanzania.
Fredonia kraftverk

Fredonia kraftverk er et varmekraftverk i Skagit County, i delstaten Washington i det nordvestre USA. Anlegget har en installert produksjonskapasitet på 344 MW fordelt på 2 + 2 turbiner med effekt på hhv 59 eller 129 eller 104 – 114 MW hver. Operatør er energiselskapet Puget Sound Energy Inc. 
Det stod ferdig utbygd i 1984 og deretter i 2001. Brenselkilden er hovedsakelig naturgass.
2S23

2S23 Nona-SVK er en 120mm selvdrevet bombekaster på BTR-80-chassis ble utviklet sent i 1980-årene. Det er en variant av 2S9, utviklet for luftlandedivisjoner. Bare få avdelinger er tildelt utstyret, og det er bare et 50-talls eksemplarer som er operative i 2016.
Mesterligaen 2001/2002

Sluttspill

Alle oppgjørene i sluttspillet ble spilt hjemme/borte, bortsett fra finalen. Laget som hadde det høyeste sammenlagte resultatet gikk videre til neste runde. Dersom resultatet sto likt etter to oppgjør, ble avansementet avgjort etter bortemålsregelen. Dersom dette også var likt, ble det spilt ekstraomganger på tilsammen 30 minutter. Dersom det ikke ble laget mål under ekstraomgangene, ble videre avansement avgjort ved straffesparkkonkurranse.
Dersom det sto uavgjort resultat etter full tid i finalen, skulle det bli spilt ekstraomganger og eventuell straffesparkkonkurranse for å kåre mesteren.
Kristina Wayborn

Karriere

Kristina Wayborn ble født Britt-Inger Johansson i Nybro, Småland, Sverige. Hun var Miss Sverige i 1970 og var en semi-finalist i Miss Universe-konkurransen som samme år. Hun ble også valgt som Miss Skandinavia.
Hennes mest kjente rolle er nok som Bond-piken Magda i James Bond-filmen Octopussy (1983). Kristina er kanskje mest kjent for sin kampscene i filmen. Hun dukket så opp i en rekke amerikanske TV-serier som MacGyver, Dallas og Baywatch.
TT Games Publishing

TT Games Publishing er en britisk videospillutgiver og et underselskap til TT Games. 8. november 2007 ble det kjøpt opp av Warner Bros. Interactive Entertainment.
Weißensee

Historie

Weissensee ble anlagt i begynnelsen av 1200-tallet som en landsby ved veien mellom Bernau og Berlin. Den fiskerike innsjøen var en viktig næringskilde og landsbyen utvidet seg langs innsjøens østlige bredd. Den eldste del av kirken i Falkenberger Strasse stammer fra denne tiden. Den eldste skriftlige kilde hvor Weissensee nevnes er fra 1313. 
Området var i 1540 eiet av et riddergods. Under tredveårskrigen ble Weissensee okkupert flere ganger, bl.a. av svenskene. Området skiftet eier en rekke ganger helt frem til 1800-tallet. 
Handelsmannen Gustav Adolf Schön fra Hamburg kjøpte området i 1872 som en eiendomsspekulasjon. Med sin beliggenhet like utenfor Berlins daværende grense, lå området til rette for en storstilt utbygging til boliger. Som en del av dette startet i 1872 byggingen av boligområdet Komponistenviertel ved Berliner Allee.
1875 ble Weissensee knyttet til Berliner Ringbahn med Bahnhof Weissensee, dagens S-Bahnhof Greifswalder Straße. I 1877 startet den første hesteruten mellom Alexanderplatz i Berlin og til den daværende landsbyen Weissensee. Idag er denne strekningen den eldste trasé i fullstendig behold i Berlin. 
Weissensee ble i 1905 slått sammen med Neu-Weissensee og fikk etter hvert et bymessig preg. Som følge av den stor innflyttingen til Berlin etter den første verdenskrigen oppsto på nytt et stort behov for boliger. Fra 1925 ble det bl.a. i Buschallee oppført boliger i modernistisk stil av arkitekten Bruno Taut.
Weissensee ble innlemmet i Stor-Berlin i 1920. Etter 1945 tilhørte Weissensee sovjetisk sektor av Berlin og dermed også Øst-Berlin.
De selvstendige bydelene Weissensee, Pankow og Prenzlauer Berg ble 1. januar 2001 sammenslått til en bydel med navnet Pankow. Bydelen Weissensee som hadde vært selvstendig siden 1920, omfattet i tillegg til dagens ortsteil Weissensee også det som i dag omfattes av ortsteilene Heinersdorf, Blankenburg og Karow.

Kultur

Weissenseer Filmstudios var mellom 1913 og 1929 produksjonssted for en rekke filmer og særlig stumfilmer, bl.a. stumfilmen Das Cabinet des Dr. Caligari. Flere kinoer ble åpnet i Weissensee etter 1929, og den siste gjenværende av disse er Toni. Kinoen ble kjøpt og renovert av regissøren Michael Verhoeven i 1992 og var spillested for Berlinalen i 2010. 
En av de mest kjente kafeer i Weissensee er Milchhäuschen ved innsjøen Weissen See. Den ble åpnet 1913 som kommunal virksomhet og som en utvidelse av meieriet etablert i 1911. Tilbudet var fra starten sortimentet produsert av melk fra kommunens fjøs tilknyttet spedbarns- og barnesykehuset i dagens Hansastrasse (melk, yoghurt og kvarg). Bygningen ble som følge av forfall revet i 1967 og en ny kafebygning oppført på samme sted.
Kunsthochschule Berlin-Weißensee (norsk: Weissensee kunsthøyskole) i Bühringstrasse 20 ble etablert i 1946. Bertolt Brecht og Helene Weigel bodde fra 1949 til 1953 i Berliner Allee 185.
Brotfabrik Berlin på Caligariplatz er et kultursenter med kino, scene, galleri og kneipe. 
ARDs fjernsynsserie fra 2010 med navnet Weissensee dreier seg om to familier i DDR-tiden, og er innspilt bl.a. i ortsteilen Weissensee.
Jüdischer Friedhof Berlin-Weißensee finnes i ortsteilen.
Deuil-la-Barre

Navn

Opprinnelig ble kommunen kalt bare Deuil, navnet ble offisielt forandret til Deuil-la-Barre 7. desember 1952.

Historie

7. august 1850, ble en del av arealet tilhørende Deuil-la-Barre (som da bare ble kalt Deuil) skilt ut og slått sammen med en del av arealet til Saint-Gratien, en del av arealet til Soisy-sous-Montmorency, og en del av arealet til Épinay-sur-Seine for å opprette kommunen Enghien-les-Bains.
Moussa Sissoko

Landslaget

Han debuterte for det franske landslaget i en VM-kvalifiseringskamp i august 2009.
Han ble tatt ut i Frankrikes EM-tropp til EM i Frankrike 2016.
Kilpisjärvi

Trivia

Leno i Röyksopps musikkvideo Poor Leno er fra Kilpisjärvi.
Geolibertarianisme

Geolibertarianisme er en politisk og økonomisk ideologi som kombinerer libertarianisme med Georgisme. Den er oftest forbundet med venstre-libertarianisme eller det radikale sentrum.
Geolibertarianere hevder at geografisk rom og urørte naturressurser—inkludert alt som faller innunder den økonomiske definisjonen på land—er rivaliserende goder og derfor må være eid av alle i fellesskap (eller -i noen definsjoner- eid av ingen) som en menneskerett. Slike goder kan derfor aldri være privat eiendom i ordets rette forstand, altså at den private eieren har enerett på den økonomiske avkastningen.
Derfor må besittere av landeiendommer og andre naturressurser betale en eiendomsskatt til fellesskapet som kompensasjon for den lovlige og eksklusive bruksretten, og i henhold til grunnrenten som settes av det frie markedet. Ideelt sett burde slik eiendomsskatt kun bli krevd inn når besitterens inntekter fra grunnrenten overstiger besitterens andel av fellesskapets samlede grunnrente -altså inntektene fra alle naturressurser i samfunnet. Eiendomsskatten er altså ingen leie -fordi verken samfunnet eller staten har eiendomsrett til naturressursen- men en erstatningssum betalt til hvert enkelt av de andre individene fordi disse (lovlig) utelukkes fra naturressursen. Noen geolibertarianere går også inn for Pigouskatt på forurensing og forskjellige skatter på utvinning av ikke-fornybare naturressurser (olje, mineraler osv.) eller andre aktiviteter som forringer eiendommens verdi.
Geolibertarianere støtter det grunnleggende høyre-libertarianske synet at hvert individ har en naturlig og eksklusiv privat eiendomsrett til resultatet av sin egen arbeidsinnsats, i motsetning til at dette skal tilfalle samfunnet eller staten. Dermed kan heller ikke arbeidsinnsatsen og dens resultater skattlegges. I tillegg forfekter de "fulle borgerfriheter, hvor ingen forbrytelse kan forekomme uten et offer."  
Dagens geolibertarianerne bygger mye på den georgistiske "Single Tax"-bevegelsen rundt forrige århundreskifte, men de grunnleggende ideene er eldre enn Henry George, og uttrykkes i forskjellige former verkene til John Locke, de engelske True Levellers eller Diggers som Gerrard Winstanley, de franske Fysiokratene (spesielt François Quesnay og Anne Robert Jacques Turgot), Adam Smith, David Ricardo, Jean-Baptiste Say, Frédéric Bastiat, Thomas Jefferson, Thomas Paine, Lysander Spooner, Benjamin Tucker, John Stuart Mill, Herbert Spencer, og Thomas Spence. Fremstående geolibertarianere etter Henry George har blant andre vært Albert Jay Nock, Frank Chodorov, og (på teleologisk grunnlag) Milton Friedman. Andre libertarianere som har uttrykt støtte til georgistisk eiendomsskatt som en reform i riktig retning er John Hospers, Karl Hess, og grunnlegeren av USAs Libertarianske Parti David Nolan.
Alessandra Mussolini

Bakgrunn og utdannelse

Alessandra Mussolini er barnebarn av Benito Mussolini, og dessuten niese av Sophia Loren. Hennes far, Romano Mussolini, var jazzmusiker. Alessandra Mussolini studerte medisin og har vært gift siden 1989. Hun har tre barn, Caterina, Clarissa og Romano.

Politisk virke

Hun er siden 1992 medlem av det italienske parlamentet, valgt i Napoli for det reformerte partiet Alleanza Nazionale, og av Europaparlamentet. Da hun ble innvalgt i det italienske parlamentet, gjorde hun et poeng av å sette seg på bestefarens gamle plass i parlamentet.
Hun var sentralstyremedlem i Alleanza Nazionale. Da partilederen, Italias visestatsminister Gianfranco Fini, som tidligere hadde uttalt at Benito Mussolini var en stor statsmann, begynte å distansere seg fra il Duce-nostalgien i partiet, irriterte det Alessandra Mussolini og hennes fløy kraftig, og den 28. november 2003 meldte hun seg ut av partiet, fordi hun følte at Fini vanæret hennes familie, etter at han hadde reist til Israel og tatt avstand fra Benito Mussolinis styre.
Mussolini etablerte deretter partiet Alternativa Sociale con Alessandra Mussolini, som mer åpent bekjenner seg til tradisjonell fascisme, og vant et sete i Europaparlamentet i juni 2004. Hun inviterte bl.a. lederen for det ytterliggående tyske nasjonalistpartiet NPD til Strasbourg, og lovet å kjempe for nasjonale tyske interesser i Europaparlamentet.
I Europaparlamentet er hun medlem av komitéen for borgerlige friheter, justis- og indrepolitikk.
Etter at den italienske fotballstjernen Paolo di Canio, kapteinen for Lazio Roma, hadde gjort den romerske hilsenen (utstrakt høyre arm), uttalte Mussolini at hun var svært rørt, og tilbød ham en posisjon i partiet.
Hun har ønsket å forby regissøren Bobby Paunescus film Francesca, som ble vist på filmfestivalen i Venezia høsten 2009. Filmen handler om innvandrere fra Romania som prøver å bygge seg et liv i Italia. Årsaken er at en av rollefigurene i filmen kaller henne hore i en av replikkene.
We Are Happy People

«We Are Happy People» var en Top 5-hit i Skandinavia for den svenske gruppa Slam Creepers’, også kjent som The Slams. 
Den var skrevet av trombonist Eric Allendale og gjorde sin første opptreden som B-siden til The Foundations' tredje single, «Any Old Time You're Lonely Or Sad», en mindre hit som var skrevet av Tony Macaulay og John McLeod.
«We Are Happy People» ble gjeninnspilt av The Foundations i 1968, denne gang med Colin Young som vokalist. Den forekom på bandets LP, The Foundations (Marble Arch MALS  1157), fra 1968. I april 1969 hadde den blitt innspilt av ni forskjellige artister.

Norsk versjon

Mikkel Aas har skrevet en norsk tekst. Hans norske tittel er «Stopp og ta en pause».
Tupolev Tu-324

Tupolev Tu-324 er et  30–50 seters kortdistanse, regionalt  passasjerfly som ble bygget tre varianter, Det er utstyrt med to Ivchenko-Progress AI-22 eller  Rolls-Royce BR710 turbofan motorer. Flyet vil også bli tilgjengelig som forretningsfly innredet for  8–10 passasjerer. Rekkevidden for de tre varianter er 2 500 km, 5 000 km og 7 000 km. Fraktversjonen kan frakte 3 000 kg last med en forventet rekkevidde på 5 900 km. Tu-324 er konstruert for erstatte de aldrenede Yak-40, Tu-134, An-24 og An-26 i Russlands regionale rutenett

Produksjon

Eksekutiv-versjonen er utstyrt med satellitt-telefon, FAX og tilkobling for PC .Tupolev Tu-324 vil være istand til å starte eller lande på grus-og jord rullebaner. Tupolev Tu-324 bygges ved S.P.Gorbunov Aircraft Production Association i  Kazan i Russland.
Verdenscupen i aking 2019/20

Verdenscupen i aking 2018/19 blir organisert av FIL og begynner 23. november 2019 i Innsbruck og blir avsluttet 1. mars 2020 i Königssee.
Bil (magasin)

Bil er Norges første og største uavhengige bilblad. Det ble etablert i 1975. Det er et forbrukerblad om bil som distribueres hovedsakelig til abonnenter. Det inneholder biltester, prøvekjøringer, info om nye bilmodeller, bilsport, forbrukerartikler og spesielle reportasjer.
Bladet Bil utgis av Bilforlaget, som også utgir fagbladene MotorBransjen, YrkesBil, nyhetstjenesten BilNytt.no og bilportalen www.BilNorge.no (med bruktbiler, nye biler, biltester og bilnyheter).
Keren

Demografi

Det er usikkert hvor høyt folketallet i Keren er, men i 2007 var det rundt 120 000. Byen er for det meste bosatt av folk fra Bilen og Tigre folkene, men det finnes også en del Tigrinya. Majoriteten i Keren tilhører islam, med et betydelig mindretall  kristne. Keren er en av de raskest  voksende byene i Eritrea.

Slaget om Keren

Slaget om Keren ble utkjempet som en del av koloniriket Øst-Afrika under andre verdenskrig. Slaget om Keren ble utkjempet fra 5. februar til 1. april 1941 mellom den italienske hæren og de invaderende britene. 
Keren var av strategisk betydning for både de italienske og britiske styrkene. Veien og jernbanen gjennom Keren var nøkkelen til å få tilgang til byen Asmara (hovedstaden i Eritrea) og havnebyen Massawa. Det britiske gjennombruddet 1. mars 1941 markerte slutten på det italienske koloniriket i Øst-Afrika.
Gjenværende italienske tropper trakk seg tilbake til Adi Tekelezan. Deres nye stilling var imidlertid betydelig mindre holdbar enn Keren hadde vært, og de italienske styrkene overga seg til britiske styrker 1. april 1941. Innen en uke etter den italienske overgivelsen ved Adi Tekelezan, overga italienerne både Asmara og Massawa til tross for ordre fra italienske diktatoren Benito Mussolini om å fortsette å kjempe.
Massawas fall, på grunn av tap av Keren, ble byen senere brukt som havn for både britiske og amerikanske marinestyrker.
Tilsammen ble 536 drept og 3 229 skadet på britisk side og på italiensk side ble 3 000 drept og 3 500 ble enten skadet eller tatt til fange.
Britene hadde tropper med ca. 13 000 soldater, mens italienerne hadde ca. 23 000.
Slaget er fortsatt i dag ansett som en positiv episode i italiensk militær historie, til tross for utfallet, takket være motet til de italienske troppene og dyktig lederskap vist av kommandant general Carnimeo.

Klima

Om sommeren i Keren er det varmt, mens om vinteren kan det bli kaldt.
Afrikamesterskapet i friidrett 1989

Afrikamesterskapet i friidrett 1989 var det sjette Afrikamesterkapet i friidrett, det ble avviklet i Lagos i Nigeria i perioden 4. til 8. august 1989.
Bredformat

Bredformat (eng. widescreen) er betegnelsen på filmformater som har bredere bilderute enn 1,37:1 (bredde/høyde).
35mm-film, som er vanlig i kinoproduksjon, har et breddeforhold på 1,37 ganger høyden (til sammenligning er et fjernsynsbilde 1,33:1). For å gjøre bildet bredere, blir toppen og bunnen maskert – enten ved at svarte striper er innfelt i filmrullen, eller ved at lerretet delvis tildekkes i kinosalen.
I Europa har formatet 1,66:1 vært vanlig, mens amerikansk kinofilm lenge har operert med 1,85:1. I dag er sistnevnte mest brukt begge steder. TV-apparater i det brede 16:9-formatet ligger omtrent midt mellom disse to. Filmformater fra 2:1 og utover benytter andre teknikker og kalles som regel CinemaScope.
Asialekene 1998

Asialekene 1998 var de trettende Asialekene, de ble arrangert i Bangkok i Thailand i perioden 6. til 20. desember 1998. Det var fjerde gangen som Bangkok var vertsby for lekene. Det var over 6 500 utøvere fra 41 nasjoner som deltok i trettiseks sporter. Kina ble beste nasjon med 129 gullmedaljer foran Sør-Korea med 164.
Solheim (Lørenskog)

Solheim er sammen med Kjenn kommunesenter i Lørenskog kommune i Akershus fylke. Området ligger sør for Kjenn, med Rasta mot vest og Skårer mot sør, og det tidligere kommunesenteret Fjellhamar mot øst. Området er preget av boliger og næringsbygg, og ligger ved Strømsveien/Rv159 og med adkomst til denne via Solheimveien. 
På nordsiden av riksveien ligger barneskolen Solheim skole. På sørsiden ligger den nye kulturhuset Lørenskog Hus, Steen & Strøms Metro senter og det noe mindre Solheim senter.
Flaskeposten

Flaskeposten (engelsk originaltittel Message in a Bottle) er en amerikansk roman fra 1998 skrevet av Nicholas Sparks og en romantisk spillefilm fra året etter, basert på boka.
Romanen ble en internasjonal bestselger og kom på norsk allerede i 1999 under tittelen «Flaskeposten». Den ble oversatt av Torgunn Nilsen.

Handling

Boka og filmen er en historie om en vakker amerikansk alenemor og journalist som finner en flaskepost med et kjærlighetsbrev i og forelsker seg i den mystiske avsenderen «G», en båtbygger og enkemann. I filmen spiller Robin Wright Penn og Kevin Costner hovedrollene.
Fjellstrand

Historie

Fjellstrand har tatt navn etter en husmanns-/strandsitterplass under gården Fjeld, denne plassen lå helt nede ved Oslofjorden. De første plasser eller bruk utskilt fra Fjeld gård var Nyborg og Urianstad, og de fleste eiendommer på Fjellstrand er utskilt fra disse eller Fjeld, eller fra Røer og Granerud.
Fjellstrand fikk et oppsving som sommersted rett etter første verdenskrig, og det fantes flere butikker og kaféer der fram til femtitallet. De fleste sommerhus og hytter er etter hvert konvertert til helårsboliger. En kort periode fungerte Fjellstrand som et administrativt sentrum med blant annet lensmannskontor, postkontor og telefonsentral.

Fjellstrand i dag

Fjellstrand har bevart preget av småhusbebyggelse med gradvis fortetting, men noe mer feltpreget boligutbygging er satt i gang de senere årene. For tiden finnes frisørsalong, Annas hybel (kafé), Moghal trading, Original AS og Joker. Fjellstrand er også egen skolekrets med barneskole (1.–7. trinn). For øvrig har Fjellstrand nydelig beliggenhet på vestsiden av nesoddlandet med flotte bade- og fiskemuligheter, f.eks. Ommen, hvor Oslofjordens Friluftsråd holder utleiehytter. Fjellstrand vel er en aktiv velforening med ca. 300 medlemmer. Den er blant annet engasjert i badestrand, friområdet Nyborgjordet og Folkets Hus/Fjellstrand grendehus, populært kalt «Grender'n». Det siste er åsted for Garagefestival, Fjellstrandrevyen, Nesodden russerevy og Fårikålfest, som arrangeres hvert år.
Sophie Elise

Blogging

Isachsen livnærer seg av sin blogg, som dreier seg om henne som person, hennes hverdag, sminketips, klær og tilbehør. I tillegg tar hun opp samfunns- og miljømessige spørsmål.
Karakteren til bloggeren Sophie Elise Isachsen i tegneseriestripa Nobelkomiteen ble tilbudt jobb (i Den norske Nobelkomite). I tredje sesong av TV-vitenskapsformidlingsserien Folkeopplysningen konkurrerte Sophie Elise Isachsen sammen med Erlend Elias Bragstad med aksjeanalytikere, en spåmann og en ku om å gjette hvilken aksjeportefølje som ville ha størst verdistigning.
I 2015 kåret nettstedet Medier24 Isachsen til den mektigste kvinnen i Medie-Norge. Hun ble kåret til årets blogger og folkets favoritt i Vixen Blog Awards 2015.
Deltepilissus

Utbredelse

Slekten er bare kjent fra Brasil.